Inperking: Stappe vir paartjies om die gesin en werk te balanseer - Corona Krisissentrum
Tuis / COVID-19 / Inperking: Stappe vir paartjies om die gesin en werk te balanseer
Inperking: Stappe vir paartjies om die gesin en werk te balanseer
COVID-19 het om van die huis af te werk 'n heel nuwe betekenis gegee. Werk is nou by die huis.
Met geen duidelike skeiding tussen betaalde werk en huiswerk nie, word dubbelloopbaan-paartjies gekonfronteer met 'n magdom nuwe en onbekende uitdagings.
Hoe kan beide partye produktief onder dieselfde dak werk? Wie mag die tuiskantoor gebruik, en wanneer? Hoe kan ons voorkom dat ons in die lokval trap van oorwerk en uitbranding wat algemeen onder tuiswerkers voorkom?
Hoe kan ons mekaar se gewoontes wat ons gewoonlik liggies irriteer, hanteer wanneer hulle 24/7 mee saamgeleef en skielik twisappels word?
En, vir diegene wat daarbenewens werkende ouers is, hoe hou ons die kinders besig en gee hulle tuis-onderrig, met geen vriende, grootouers of betaalde kinderversorgers om te help nie?
Jennifer Petriglieri, professor in organisatoriese gedrag, neem hierdie onderwerpe onder die loep. Petriglieri is ook die skrywer van Couples That Work: How Dual-Career Couples Can Thrive in Love and Work.
Navorsing – waarvoor sy met meer as 100 paartjies onderhoude gevoer het – toon dat paartjies wat krisisse oorleef met hulle verhoudings (en loopbane) nog in een stuk, is diegene wat sekere beginsels bespreek en oor ooreenstem wanneer die krisis begin.
Petriglieri verwys daarna as die paartjie se krisiskontrak en beveel aan dat hulle tot 'n vergelyk kom oor die volgende onderwerpe:
Besluit wat maak die meeste saak tydens hierdie krisisperiode.
Die maklike antwoord vir ons almal is die gesondheid en veiligheid van ons geliefdes. Maar bo en behalwe dit, raai Petriglieri aan dat jy jou drie top doelwitte vir hierdie tyd identifiseer. Verbeel jou dat jy oor 'n paar maande van nou af hierop terugkyk. Watter maatstawwe sal jy gebruik om te meet of jy jou tyd wyslik bestee het?
Daar mag byvoorbeeld 'n spesifieke werkprojek wees wat jy tot voltooiing wil deurvoer. Miskien moet jy na jou bejaarde ouer omsien. Wil jy die tyd tuis gebruik om jou volgende loopbaanstap te karteer of is jou kinders se opvoeding jou prioriteit?
Om hierdie doelwitte te verstaan is lewensbelangrik want dit is die beste gids tot hoe om jou tyd op te deel.
Besluit oor jou ouerskapbeginsels tydens die COVID-19 inperking.
Hierdie is buitengewone tye vir werkende ouers, en die beginsels waaraan ons gewoonlik vashou, sal aangepas moet word. Moet jy die ooreenkoms oor TV-tyd verslap? Hoe betrokke wil jy by tuisonderrig wees en moet jy wees? Wat is die aspekte van jou kinders se lewens wat vir jou die belangrikste is? Tyd in die tuin, tyd om te lees, sport, studie? Hoe sal jy oor die krisis praat en jou kinders se angsgevoelens temper?
As jy en jou maat op dieselfde bladsy is en hierdie aangepaste beginsels duidelik aan julle kinders kan kommunikeer, sal die dit baie makliker maak om die grense (en vrede) in die huis te handhaaf.
Wees eerlik oor angsgevoelens en wat julle van mekaar sal benodig.
Ons almal het 'n behoefte aan ondersteuning, maar ondersteuning kan baie verskillende vorms aanneem. Wat benodig jy van jou maat om jou te help om met die krisiskontrak te volstaan? Benodig jy emosionele of praktiese ondersteuning? Het jy nodig om te weet dat jy elke aan 15 minute se onverdeelde aandag sal kry om in te klok en verslag oor die dag te hanteer? Is dit vir jou nodig dat jou maat sommige van die take deel waarvoor jy gewoonlik volle verantwoordelikheid neem?
Jy en jou maat sal waarskynlik verskillende dinge van mekaar benodig. Om by jou maat se behoeftes aan te pas demonstreer die goedgesindheid en liefde wat ons almal sal benodig om deur hierdie tye te kom. Nou is die tyd om jou bekommernisse en behoeftes openlik en eerlik te deel.
Harvard Business Review: https://hbr.org/2020/03/how-dual-career-couples-can-work-through-the-coronavirus-crisis
Couples That Work: How Dual-Career Couples Can Thrive in Love and Work https://www.amazon.com/Couples-That-Work-Dual-Career-Thrive/dp/163369724X